
ПУБЛИЧНА ПОКАНА ЗА ПРОВЕЖДАНЕТО НА  ПРОЦЕДУРА ЗА ИЗБОР НА ИЗПЪЛНИТЕЛ ПО ДОГОВОР ЗА ВЪЗЛАГАНЕ НА ПОРЪЧКА,  ПРИ СЛЕДНИТЕ УСЛОВИЯ:

               1. Предмет на процедурата -  „Услуги по сервизно обслужване и ремонт, включително доставка на резервни части, материали и консумативи на служебните автомобили на „Многопрофилна болница за активно лечение – Бургас” АД”,  описани по търговски марки и модели в настоящата заповед.                             
    2. Правно и фактическо основание за откриване на процедурата: чл. 101а от ЗОП.

          3. Място и  срок за изпълнение на поръчката:

- Сервизна база на територията на гр. Бургас;

-  Срок за изпълнение на поръчката – 12 месеца.
           4. Техническа спецификация: 
Предмет на абонаментно сервизно обслужване са следните автомобили, собственост на „МБАЛ – Бургас” АД:

1.Санитарна линейка „Мерцедес Вито”, рег. № А 97 42 ВХ;

2. Санитарна линейка „Мерцедес Спирнетр”, рег. № А 50 84 ИМ;

3. Санитарна линейка „Ситроен Джъмпър”, рег. № А 31 39 АМ;

4. Микробус „Фолксваген Транспортер”, рег. № А 08 71 КА;

5. Лек автомобил „Дачия Логан”, рег. № А 51 45 КС;

6. Лек автомобил „Пежо Партнер”, рег. № А 24 97 КК;

7. Лек автомобил „Ауди 100”, рег. № А 33 08 АТ;

8. Микробус „Форд Транзит”, рег. № СА 46 79 ММ;

9. Мини ван „Форд Торнео”, рег. № А 69 43 ММ;

10. Лек автомобил „Рено Меган Сценик”, рег. № А 14 63КХ;

11. Санитарна линейка „Ситроен”, рег. № А 03 68 АМ;

12. Пежо „Боксер”, рег. № А 5178 КР;

13.Форд „Еконолайзер”, рег. № А 64 17 КХ.
 Следгаранционното обслужване и ремонт, предмет на договора включва:

1. диагностика, обслужване, реглаж и ремонт на бензинов или дизелов двигател, горивна уредба, запалителна уредба, електрическа инсталация, съединител, предавателни и раздатъчни кутии, ходова част, кормилно управление, спирачна уредба, вентилационно-отоплителна и климатична инсталации, хидравлична система и др.

2.  тенекиджийски ремонти, бояджийски и тапицерски услуги.

Възложителят заплаща на изпълнителя стойността на вложения труд при извършване на сервизното обслужване и ремонт, определена на базата на времето, необходимо за извършване на отделните операции  /човекочас – часова ставка/. 

При невъзможност или нерентабилност за отстраняване на повреда на съответния автомобил, Изпълнителят предоставя на Възложителя  Експертна оценка за състоянието му, доказваща нерентабилността или невъзможността за отстраняване на повредата. 

              Поръчката обхваща и доставката на резервни части, материали и консумативи, необходими за извършване на сервизното обслужване и ремонт на МПС се извършва от Изпълнителя, като стойността им е за сметка на Възложителя.

Доставените, вложени и монтирани резервни части, материали и консумативи трябва да са оригинални за съответната марка автомобил и да отговарят на изискванията за качество в Република България.  

При необходимост от доставка на резервни части за извършване на текущия ремонт, които не са налични в склада, срокът за доставката им е до 20 работни дни, считано от датата на писмената поръчка за ремонт. 

          С приемането на поръчаните услуги по сервизно обслужване или ремонт на автомобилите на ВЪЗЛОЖИТЕЛЯ се изготвя сервизна поръчка  и се определя времетраенето за извършване на сервизната услуга.
Сервизно обслужване и ремонт (включително доставка на резервни части, материали и консумативи) се извършват след получаване на писмена поръчка от ВЪЗЛОЖИТЕЛЯ, за всеки отделен автомобил. Автомобилът се представя в сервизната база на ИЗПЪЛНИТЕЛЯ,  заедно с поръчка на ВЪЗЛОЖИТЕЛЯ.

Всички дейности по сервизно обслужване или ремонт се извършват съгласно изискванията, установени от производителя на съответните автомобили, след получаване на писмената поръчка на ВЪЗЛОЖИТЕЛЯ, в срок не по-дълъг от 7 (седем) дни считано от деня, в който са предоставени автомобилите в сервизната база. 

           За извършените сервизни услуги се издава фактура, включваща: вида на извършените работи, вложените резервни части, материали и консумативи, и времетраенето на извършените дейности, както и документ от който да е видно състоянието на автомобила към момента на  предоставяне в сервизната база, необходимите операции, резервни части и консумативи, които следва да бъдат извършени и вложени за привеждането му в годен за експлоатация вид, както и заверено копие от фактурата за закупените от Изпълнителя резервни части и консумативи, вложени при сервизното обслужване или ремонт на автомобилите. 

Участниците трябва да гарантират извършените от тях ремонтни дейности, като в предложенията да бъде посочен гаранционен срок на извършените ремонтни работи и  вложените резервни части в условията на експлоатация. 


Гаранционния срок за извършените  работи следва да бъде не по-кратък от 6  /шест/ месеца, а на резервните части – не по-кратък от гаранционния срок, определен от производителя. Надценката на вложените резервни части не следва да надхвърля 20%.

Плащането се извършва от „МБАЛ – Бургас” АД , след изпълнението на конкретната услуга по конкретната заявка, по банков път, в срок предложен от изпълнителя, считано от представяне на фактура и сервизна заявка.
Стойността на вложения труд при извършване на техническо обслужване и текущи ремонти се определя на базата на времето, необходимо за извършване на отделните операции. Времето се отразява във фактурата.

Времето, определено за извършване на отделните операции е нормирано от завода-производител на автомобилите. При определяне цената на операциите са валидни нормовремената на завода производител, посочени в документа /“Нормовремена за  фактуриране”/ в мерната единица човекочас – часова ставка. 

Времето за калкулиране на операциите, като пакетни услуги, за които няма посочено нормовреме се равнява на реално употребеното време за  вложения труд при извършване на операциите в човекочасове. Времето се отразява във фактурата. 
           5. Начин на образуване на предлаганата цена, включително и заплащане ––  Цената, която ще бъде заплащана от възложителя за изпълнението на поръчката обхваща вложеният от изпълнителя труд за  всички дейности по профилактика, ревизии, текущи, основни и аварийни ремонти на автомобилите, без стойността на резервните части. Плащането на вложения труд, както и разходите за резервни части се извършва в сроковете предложени от участника спечелил процедурата.  При условията на аварийни ремонти, резервните части се осигуряват от изпълнителя, като за целта към момента на приемане на извършения ремонт, същият представя сертификат за качество и произход на съответната резервна част, както и оригинал на фактура от доставчика. Гаранционният срок на влаганите резервни части е в съответствие с посочения от производителя на съответната част. Разходите за изпълнение на поръчката са в рамките на  65 000 (шестдесет и пет хиляди) лв. без включен ДДС.

Възложителят ще заплаща стойността на извършената услуга в срок от 60 дни , считано от датата на издаване на фактура, при условие че няма забележки по изпълнението на договора, което се удостоверява с протокол.  Стойността на услугата Възложителят ще заплаща по банков път по сметката, посочена от Изпълнителя в офертата му. 

6. Приемане на изпълнението и контрол:

За всяка изпълнена работа, предмет на договора се издава протокол, в който се посочва автомобила, описва се вида на извършената дейност, констатираните дефекти или установени повреди (отклонението от нормалните параметри на работа), изброяват се сменените части, посочват се частите,  които подлежат на доставка, сервизният специалист извършил проверката. При влагането на резервни части, след доставката им се издава протокол за влагането им и заключение на сервизния специалист за възстановена техническа изправност на автомобила, към който се прилагат представения от изпълнителя сертификат за качество и произход на съответната резервна част, както и оригинал на фактура от доставчика на резервната част. Всички протоколи се подписват от представител на Възложителя, присъствал при извършване на профилактиката и ремонта.
Възложителят има право да извършва постоянен контрол за  качеството на извършваната услугата, като констатациите се отразяват в двустранно подписан протокол. В случай на  неизпълнение на задълженията,  документирано в 5 двустранно подписани  протоколи, Възложителя си запазва правото на едностранно прекратяване на договора за възлагане на обществена поръчка  със съответния изпълнител.
    7. Изисквания към участниците:

            1.Участниците следва да притежават оборудване с машини и технически съоръжения, позволяващи извършването на текущ ремонт и цялостно поддържане в изправност  на автомобилите собственост на Възложителя.

            2. Доставяните резервни части, материали и консумативи, трябва да са оригинални, да отговарят на нормативно приетите изисквания за качество в Република България и да притежават сертификат за произход и качество.

            3. Сервизното обслужване и ремонтни работи следва да се извършват съгласно предписанията на производителя за съответната марка.  Изпълнението трябва да се осъществява от квалифициран персонал с подходяща  специалност.

            4. Участниците трябва да разполагат с технически лица, които да изпълняват обекта на обществената поръчка. 

              5. Участниците следва да притежават собствена или наета сервизна база на територията на гр. Бургас, както и  оборудване, машини и технически съоръжения (реглаж на преден и заден мост с писмен рапорт за състоянието на ходовата част, уреди за дефектация и пълнене на автомобилни климатични инсталации, машина за корекция на алуминиеви и стоманени джанти, автомивка), с които участниците разполагат за изпълнението на поръчката.
          Сервизът следва да разполага с:
· Стенд за регулиране на преден и заден мост;

· Спирачен стенд;

· Стенд за електронна компютърна диагностика на мотор-компютри и двигатели; 
· Стенд за демонтаж, монтаж и баланс на гуми;

· Подемник за ремонт на ходова част;

· Уреди за дефектация и пълнене на автомобилни климатични инсталации.

         6.Участниците да гарантират извършената от тях ремонтна дейност, като в предложенията трябва да бъде посочен гаранционен срок за извършените ремонтни работи и вложените резервни части в условия на експлоатация на автомобила; 

         7. Влаганите резервни части, материали и консумативи да съответстват с посочените марка и модел и да  бъдат оригинални, нови, неупотребявани и нерециклирани, и за всеки от извършените ремонти да се определя гаранционен срок за вложените резервни части, който следва да бъде не по-кратък от  гаранционния срок, определен от производителя.

           8. Срок и валидност на предложенията - 60 календарни дни от изтичане на срока за подаване на предложенията. 

            9. Критерии за оценка на предложенията и начина за определяне на тежестта им в комплексната оценка на предложението.


Определям тежестта на компонентите на комплексното предложение, както следва:

                   Оценяването на внесените предложения ще се извършва на базата на комплексна оценка Ккомпл., определена по следните показатели:

П1 / «Предложена цена за вложен труд за 1 час/човекочас/”  с коефициент на тежесет   80 т..


Оценката на офертата по критерия ще се изчислява по следната формулата:

                                               С ц min   

                   П1      =  80 х ------------------------  ,  където:




                       Cц n 

· “80” -  максимален брой точки за критерия

· “Сц min”  - най-нисък размер на цена за вложен труд;

· “Cцn”- предложената от съответния участник цена за вложен труд; 

· “П1” – точките, които получава участника по оценявания критерий.
     ПОКАЗАТЕЛ 2
П2/"Гаранционен срок на извършения ремонт"  - Изразява се в цифра, като най-дългият предложен ггаранционен срок на извършения ремонт получава 15 т., а всички останали по формулата:
                                         С sgn    
          П2 = 20 х ------------------------------, където:     

                                             C sgmах

· “20” -  максимален брой точки за критерия;

· “С sрmах”  - най-дългият гаранционен срок предложен в процедурата;

· “C sрn” – предложеният  от участника гаранционен срок;

· “П2” –  точките, които получава участника по оценявания критерий;

Комплексната оценка се формира като сбор от точки, получени от гореизброените показатели. На първо място се класира участникът с най-висока комплексна оценка.

       8. Подаване на офертите: При изготвяне и подаването  на офертата всеки поканен участник следва да представи оферта, като трябва да се придържа точно към условията на Възложителя. До изтичането на срока за подаването на предложението,  кандидатът в процедурата може да промени, допълни или оттегли вече подадената оферта. Офертите се подават в запечатан непрозрачен плик, включващ пликове „А” и „Б”, (като върху плика се записва предмета на процедурата, името на участника и адрес за кореспонденция и телефон за връзка) който се подава лично от участника или негов представител в деловодството на “МБАЛ – Бургас” АД до 15.00 часа на 08.07.2015г., като офертите следва да съдържат: 
ПЛИК “А” - запечатан непрозрачен плик:
· ЕИК на участника;

· Административни сведения – Образец № 1;

· Декларация за неналичие на обстоятелствата по чл.47, ал.5 от ЗОП – Образец № 2;

· Копие на свидетелство за съдимост на представляващия участника, заверено с гриф „Вярно с оригинала”, подпис и мокър печат; 

· Списък на основните договори за услуги, сходни с предмета на настоящата поръчка (техническо обслужване и ремонт на леки автомобили), изпълнени от участника през последните три години, включително обект (предмет), възложител, стойност, период на изпълнение по договора (посочва се начална дата и крайна дата на всеки договор), придружен от препоръки за добро изпълнение по включените в списъка, изпълнени договори. 
· Списък на сервизните специалисти (техническите лица), които ще участват в изпълнението на обществената поръчка. Списъкът следва да съдържа имената, образованието и квалификацията на лицата, които ще изпълняват поръчката.

· Списък на техническото оборудване за изпълнение на обществената поръчка и на техническото оборудване за изпитване и изследване, които участникът ще осигури за качественото изпълнение на обществената поръчка. Списъкът следва да съдържа наименование на оборудването, технически характеристики и основание за ползване от участника (собственост, наем, лизинг, предварителен договор или друго основание, конкретизирано от участника.)

· Декларация за наличие на собствена или наета сервизна база на територията на град Бургас, придружена от копие на договор за наем или акт за собственост – свободен текст.
· Декларация от участника, че сервизното обслужване и ремонт на служебните автомобили предмет на настоящата поръчка, ще се извършват съгласно предписанията на производителя за съответната марка – свободен текст.
· Декларация, че доставяните и монтирани резервни части, материали и консумативи ще съответстват на марката и модела на съответния автомобил и ще бъдат оригинални, нови, неупотребявани и нерециклирани, както и че ще притежават сертификат за произход и качество от производителя или от негов официален представител – свободен текст.
·  Декларация, че при необходимост от доставка на резервни части за извършване на текущия ремонт, които не са налични в склад, участникът ще ги достави в срок до 20 работни дни, считано от датата на писмена поръчка на възложителя за ремонт – свободен текст.

· Техническо предложение, включващо, гаранционен срок на извършения ремонт, както и срок на валидност на предложението – Образец № 4; 

· Декларация за приемане на условията по проекта на договор за вълзагане на обществена поръчка – Образец №3.

ПЛИК “Б” - запечатан непрозрачен плик с надпис “Ценово предложение”:
- Финансово предложение в процедурата, включващо предлаганата цена за труд на час, в български лева, без вкл. ДДС – Образец № 5.

      10. Провеждане на процедурата:                      

         Офертите ще се разгледат на 09.07.2015г. от 11:00 ч. от комисия назначена от  Изп. директор на “МБАЛ – Бургас” АД. Комисията следва да организира получаването, разглеждането и оценката на офертите. 

        Комисията следва да  приключи своята работа в рамките на срока на валидност на офертите. Изготвеният протокол се  предава на възложителя за утвърждаване.

          Възлагам на следните длъжностни лица да организират и проведат процедурата по събиране, разглеждане и оценка на представените   оферти:

         До оценка на представените ценови предложения се допускат само тези оферти, с които се предлагат съответстващи на техническата спецификация медицински инструменти.
        Комисията следва да  приключи своята работа в рамките на срока на валидност на офертите. Изготвеният протокол се  предава на възложителя за утвърждаване.
            Участниците в процедурата ще бъдат уведомени за реда на класиране на предложенията чрез изпращане на препис на протокола на комисията на посочените от тях електронни адреси, както и чрез публикуване на съобщение в сайта на Възложителя, на адрес: 
http://www.mbalburgas.com/bg/news/index/58/

                                                  ИЗП. ДИРЕКТОР НА                                                   

      ип                                       “МБАЛ – БУРГАС” АД:

                                                                        /д-р Г. Матев/

